Unto Satoranta

Unto Satoranta (oik. Urho Armas Sato-Ranta, 23. toukokuuta 1942 Hauho – 12. kesäkuuta 2025 Hauho) oli suomalainen vanhan tanssimusiikin laulaja. Hän syntyi Hauholla ja eli suuren osan elämästään Hämeessä ja Pirkanmaalla.

Satoranta teki pitkän ja laaja-alaisen uran tanssi- ja iskelmämusiikin parissa esiintyen aktiivisesti eri puolilla Suomea useiden vuosikymmenten ajan. Hän toimi solistina useissa orkestereissa, levytti runsaasti, tuomaroi iskelmälaulukilpailuja ja esiintyi myös radiossa ja televisiossa. Taiteilijanimellä Tangon Vaalea Valttiässä hän oli tuttu hahmo suomalaisilla tanssilavoilla.

Kaikkineen Satorannan tuotantoon mahtuu 4 LP:tä, 6 kasettia, 17 singleä, 3 CD:tä, 13 kokoelma-LP:tä, 9 kokoelmakasettia ja kokoelma-CD. Lisäksi tuotantoon kuuluu useita radionauhoja.

 Laulajan ura 
Satoranta osallistui 1960-luvulla useisiin iskelmälaulukilpailuihin ja otti laulajan ensiaskeleet Helsingin seudulla. Hän pääsi solistiksi Harry Aaltosen ja Ossi Aallon orkestereihin vuosina 1963–1964 ja lauloi myös Pauli Salmen orkesterissa Hämäläisten talolla. Satoranta opiskeli laulua Eero Väreen ja Ture Aran tunneilla.

Kapellimestari Rauno Lehtisen johdolla Satoranta teki ensilevytyksensä Kesämuisto ja Teresa vuonna 1965. Seuraavana vuonna ilmestyivät Tuhansien tähtien tango, Kohtalon kello lyö, Jokin tangossa kaikille laulaa ja Niin monta iltaa.

Oman orkesterin kanssa Satoranta esiintyi Viihdeohjelmat Oy:n palveluksessa vuosina 1966–1971. Vuonna 1968 ilmestyi Onnenkulma ja Sulla kaikkea on ennestään. Markkinointia hoiti legendaarinen Tappi Suojanen. Suojasen Satorannalle antama taiteilijanimi oli Tangon Vaalea Valttiässä. Musiikin suhteen Satoranta oli kuitenkin hyvin monipuolinen ja lauloi erilaista musiikkia aina kevyestä musiikista kantriin ja hengelliseen musiikkiin.

pienoiskuva
Vuosina 1972–1980 Satoranta kiersi Suomea. Hän oli myös Heikki Hietamiehen juontamassa Lauantaitanssit-ohjelmassa usein nähty artisti. Vuosina 1975–1977 ilmestyivät kokoelmissa Vain sinun kanssasi, Hymyillen lupasit paljon, Silmät tummat, Tie vie kotiin, Tule Saimaalle seilaamaan, Työ tekijäänsä kiittää, Pohjolan yössä ja Lapsuuteni Pispala.

Vuonna 1978 Satoranta tuli suuren yleisön tietoisuuteen kappaleilla Metsien miehet ja Mä oon Tampereelta nääs. Samana vuonna ilmestyi vielä Juhannusmuistot, Viikinsaari valssi, Kotiportilla, Meikäläisen makuun, Kihlajaisliina, Lentävä hollantilainen, Metsätiellä, Tulipunaruusut ja Yksi päivä kerrallaan.

Vuonna 1979 Satoranta teki kaksi kasettia Ylläksellä Yllättäin ja Älä Hoppuile. Vuonna 1980 ilmestyi ensimmäinen LP Jo Vain. Vuosina 1980–1982 ilmestyivät seuraavat kappaleet eri koosteilla ja singlenä: Reissumiehet, Tallinan purjeet, Tosi portsari, Yksi päivä kerrallaan, Hiitolan muistoja, Karjalan Kiesit, Kurkijoki valssi, Karjalan äiti, Aika erilleen vei, Monta on ollut, Saanko luvan ja Menneen talven lunta. Vuonna 1981 Unto teki kesäkiertueen yhdessä Kalevi Korven ja Anssi Kukkosen kanssa.

Vuonna 1983 ilmestyi kaksi LP:tä Pentinkulman jenkka ja Menneen talven lunta. Molemmista ilmestyi lisäksi kasetit. Näihin aikoihin hän teki paljon yhteistyötä säveltäjä kapellimestari Erik Lindströmin ja säveltäjäsanoittaja Toivo Honkosen kanssa. Vuonna 1983 ilmestyivät vielä singlet Mennen talven lunta, Juu taikka ei, Kyllä vanhallakin Svengaa ja Sisarusten savotta.

Vuonna 1985 ilmestyi Unton LP 50-Huolto. Singlenä ilmestyi 50-Huolto ja Kouheroisten valssi. Satorannan kasetti Metsätiellä ilmestyi 1986 ja samana vuonna ilmestyivät kappaleet Eläköön Suomi ja Viisi päivää työtä. Vuosina 1987–1990 ilmestyivät kappaleet Sydänystävät, Fiksut pärjää aina, Villiruusu, Tule poika kotiin, Kipparikvartetti tuli kaupunkiin, Vanha Viheltäjä, Sininen ja Valkoinen, Kuinka kaunista on ja On sydämesi jäätä. Vuonna 1989 ilmestyi vielä kasetti Matkalla Jonnekin.

Vuonn 1995 ilmestyi ensimmäinen Unton omakustanteinen CD Meirän Perältä yhteistyössä Lassi Lindqvistin kanssa. Vuonna 1999 ilmestyi CD ja single Sydänten rytmi yhteinen.

1980–2010-luvuilla työtilaisuuksia järjestivät useat eri ohjelmatoimistot mm. Polar Artistit, Extra Viihde Ky, Laatuohjelmat Oy ja Satoranta markkinoi myös itse omaa orkesteriaan.

Vuodesta 2000 alkaen Satoranta esiintyi oman orkesterinsa kanssa ja vuonna 2010 he tekivät oman CD:n Silloin aikaan nuoruuden. Orkesterissa esiintyivät Unto Satoranta, Tapani Luojus ja Pekka Heikkinen. Keikkailua Satoranta jatkoi aina 12. kesäkuuta 2017 saakka, kun äkillinen sairaskohtaus vei hänet pariksi kuukaudeksi teholle. Kohtaukseen päättyi ura ammattilaulajana, mutta Satoranta jatkoi keikkailua pienimuotoisesti kylätapahtumissa ja perhejuhlissa.

Unto oli vierailevana solistina vuonna 2022 ilmestyneellä Seppo Soittilan ja Seppo Lankisen Sepot CD:llä Toiveita, Muistoja ja Tunnelmia. Satoranta lauloi kappaleet Kesän tullessa ja Kultainen nuoruus. Tässä toteutui Satorannan pitkäaikainen toive, sillä hän oli halunnut levyttää hänen ja Irman häävalssin, Kesän Tullessa.

pienoiskuva
Satoranta lauloi vielä Mustilan kyläyhdistyksen järjestämissä Elotansseissa vuosina 2022 ja 2024.

 Yksityiselämä 
Satoranta kävi kansakoulun Mustilassa ja ammattikoulun Hämeenlinnassa. Hän valmistui valimolinjalta 1960 ja työskenteli Tampellassa, Sakon asetehtaalla Riihimäellä ja Oy Fiskars AB:llä Kellokoskella vuosina 1961–1965.

Satoranta avioitui vuonna 1975 Irma Eskolan kanssa ja asui Tampereen seudulla vuoteen 1999. Satoranta teki laulajauran ohella töitä osa-aikaisena lihanleikkaajana Tampereen kauppahallissa ja portieerivahtimestarina Lempäälän Hopeakanavalla.

Hauhon kotimökin lunastaminen vuonna 1985 toi Satorannan takaisin kotiseudulleen Hauholle ja vuonna 1999 Unto ja Irma muuttivat pysyvästi Hauhon Mustilaan. Yhteisenä harrastuksena pariskunnalla oli monimuotoinen ja -lajinen yrtti- ja kasvipuutarha.

Satoranta oli myös taidelasiharrastaja ja hänellä oli kolme Tiffany-taidelasinäyttelyä. Vuonna 2004 Sateenkaaritunnelmaa ja 2006 Enkeli -näyttelyt Hauhon kulttuuritoimen kanssa ja vuonna 2007 Tiffany-taidelasitöiden näyttely Hämeenlinnan Pysäkillä.

Satoranta oli mukana myös Mustilan kesäteatterissa vuonna 2003 Akkaralli-näytelmässä, vuonna 2005 Muorin kortteerissa -näytelmässä ja vuonna 2007 Ministerin vierailu -näytelmässä.

 Unto Satorannan levyttämät kappaleet 
50:n huolto (1985)
Aika erilleen vei (1982)
Aikamies
Amor Amor
Asfalttikukka
Ehkä kerran
Eläkeläisten ilot
Eläköön Suomi (1986)
Fiksut pärjää aina
Haaveileva hanuri
Hei kulta
Heikuta keikun ja hiluvilu vaan
Hiitolan muistoja
Hirvimiesten humppa
Hymyillen lupasit paljon
Jo vain (1980)
Jokin tangossa kaikille laulaa (1966)
Jos vielä kerran
Juhannusmuistot (1978)
Juhannusruusut
Juu taikka ei (1983)
Jäi Lappiin sydämmein
Jäljet hiekassa
Kaamos
Kaksi onnellista päivää
Kaksi vanhaa tukkijätkää
Karjalan kiesit
Karjalan äiti
Keikkasoittajan viisu
Kelohongat
Kerran ainoastaan
Kesämuisto (1965)
Kesän tullessa (2022)
Kihlajaisliina (1978)
Kipparikvartetti tuli kaupunkiin
Kiitos kun odotit
Kiitos äiti
Kirjeet
Kohtalon kello lyö (1966)
Koijärven laulujoutsenet
Kotiportilla (1978)
Kotirannassa
Kotiseutujenkka
Kouheroisten valssi (1985)
Kuin lapsena ennen
Kuinka kaunista on
Kultainen nuoruus (2022)
Kurkijoki valssi
Kuunsilta
Kyllä vanhallakin svengaa (1983)
Laittomat latotanssit
Lapin Helvetti
Lapin taikaa
Lapin tyttö
Lapset Suomenmaan
Lapsuusajan maisemissa
Lapsuuteni Pispala
Lentävä hollantilainen (1978)
Loimaan jenkka
Luokses jään
Lähde Lappiin
Lähden uitolle
Majanojan humppa
Marina
Matkalla jonnekin (1989)
Meikäläisen makuun (1978)
Meirän perältä (1995)
Menneen talven lunta (1983)
Metsien miehet (1978)
Metsätiellä (1978)
Monta on ollut
Muistelen ruusua vielä
Muisto eilinen
Mun täytyy uneksia vain
Mä oon Tampereelta nääs (1978)
Niin tyhjä on mun maailmain
Niin monta iltaa (1966)
Nyt tai ei koskaan
Näsijärvi
Oi kuin kaunis on ilta tää
Oma maa mansikka
On hetki
On sydämesi jäätä
On uusi päivä taas
Onnenkulma (1968)
Onnentoivotus
Pentinkulman jenkka (1983)
Pillit pussiin
Rakkauskirjeitä hiekassa
Ramona
Ravitotopotti
Reissumiehet
Ruska aika
Saanhan tulla luokses takaisin
Saanko luvan
Sateinen ilta
Savotan Sanni
Silloin aikaan nuoruuden (2010)
Silmät tummat
Sininen ja valkoinen
Sisarusten savotta (1983)
Sulla kaikkea on ennestään (1968)
Suopursu
Suutarin tyttären pihalla
Sydänystävät
Sydänten rytmi yhteinen (1999)
Sä muistatko metsätien
Tahiti
Tallinan purjeet
Tanssi hitaammin
Teresa (1965)
Tie vie kotiin
Tosiportsari
Tuhansien tähtien tango (1966)
Tule poika kotiin
Tulit elämääni minun
Tulipunaruusut (1978)
Tyttären valssi
Tytölleni
Työ tekijäänsä kiittää
Tämän maan omistan
Uudelleen jos luokses tulla voisin
Unen siivin
Unteni vaalea lilja
Vain sinun kanssasi
Valssimme
Vanha kulkuri
Vanha viheltäjä
Vielä jossakin
Viikinsaarivalssi (1978)
Villiruusu
Viimeinen humppa
Viisi päivää työtä (1986)
Yksi päivä kerrallaan (1978)
Ylläksellä Yllättäin (1979)
Älä Hoppuile (1979) 

 Radionauhat 

 Aavoja päin
 Hiljainen metsä
 Kaikessa jos muistaa toisen ihmisen
 Kesämorsian
 Kotikylän jenkka
 Koti uskonto ja isänmaa
 Kynttilän loisteessa
 Lammassaaren polkka
 Lazarella
 Luna Lunera
 Nuoruuden muistoissa
 Pennitön uneksija
 Proomutanssit
 Hämeen sillalla / Tammerkosken sillalla
 Tili tuli, tili meni
 Tää on isieni maa
 Valkoiset kielot
 Viimeinen yö

 Unto Satorannan levytyksiä tuottaneet yhtiöt vuosina 1965–2022 

 Wagner Music Finland OY
 Sony Music Entertaiment
 Vip Music Oy/Erik Lindström
 Erik Lindström Kustannus
 Emi Finland Oy Ab
 Lindström/Lasanen Yhteistyö
 PEEL Records Oy
 Pirkan Musiikkituotanto
 VL-Musiikki Oy
 Siboney Oy
 Iltamakasetti Roine Ky
 Satoranta Urho Armas Unto
 Tapani Luojus
 Seppo Lankinen Oy

 Lähteet 

 Aiheesta muualla


Luokka:Suomalaiset laulajat
Luokka:Vuonna 1942 syntyneet
Luokka:Vuonna 2025 kuolleet